রবিউল হাসান রবিন,  (কাউখালী,পিরোজপুর) :: পিরোজপুরের কাউখালীতে নদীতে সাঁতার কাটতে গিয়ে হাবিবুর (৮) ও লামিয়া (৯) নামে দুইটি শিশু ডুবে গেছে। বৃহস্পতিবার দুপুরে কাউখালী সদর উপজেলার নাঙ্গুলী গ্রামে এঘটনা ঘটে। মৃত দুই শিশু পরস্পর আত্মীয়। হাবিবুর কাউখালী সদর উপজেলার নাঙ্গুলী গ্রামের কৃষক বজলুর রহমানের ছেলে। সে নাঙ্গুলী মাদ্রাসার তৃতীয় শ্রেনীর ছাত্র। লামিয়া পার্শ্ববর্তী ঝালকাঠি সদর উপজেলার মিন্টু হাওলাদারের মেয়ে। গ্রামবাসি নদীতে অভিযান চালিয়ে লামিয়ার মৃতদেহ উদ্ধার করতে পারওে হাবিবুরের লাশ সন্ধ্যা পর্যন্ত উদ্ধার করা যায়নি।  স্থানীয়  সূত্রে জানা গেছে, শিশু লামিয়া কয়েকদিন আগে কাউখালীর নাঙ্গুলী গ্রামের আত্মীয় বজলুর রহমানের বাড়িতে বেড়াতে আসে। বহস্পতিবার দুপুর একটার দিকে সে বজলুর ছেলে হাবিবুরকে নিয়ে গ্রামের গারতা নদীতে সাঁতার কাটতে যায়। এসময় উত্তাল নদীর পানির প্রবল স্u200c্েরাতের তোড়ে তারা দুইজন ভেসে গিয়ে ডুবে যায়। পরে গ্রামবাসি মিলে নদীতে অভিযান চালিয়ে লামিয়ার লাশ উদ্ধার করে। তবে হাবিবুরের লাশের সন্ধান মেলেনি। এঘটনায় নাঙ্গুলী গ্রামে শোকের ছাঁয়া নেমে এসেছে।